Internetiühendus

Internetiühendus on arvutite (statsionaarsete ja mobiilsete) või arvutivõrkude ühendus Internetiga. Internetiühendus võimaldab kasutada teenuseid nagu e-post, ftp, veeb, torrent jne. Internetiteenuse pakkujad pakuvad internetiühendust erinevate tehnoloogiliste vahendite abil ja erinevatel kiirustel.

Internetiühendus Eestis
pisi|Internetiühenduste kaart, kus punkt tähistab IP-aadressiga arvutit ja joon ühendust kahe arvuti vahel

Algus
1990. aastal jõudis esimene internetiühendus Eestisse Tampere Tehnikaülikooli laenatud modemi Robotics Courier V.32 abil. Ühendus toimus Küberneerika Instituudi ja Soome UNIXi-kasutajate seltsi (FUUG) arvuti vahel. Ühenduse abil oli võimalik saata e-kirja ja lugeda interneti (USENET-i) uudisegruppe.

1992. aastal hakati kasutama kiiremat ja kvaliteetsemat internetti, mis oli ühenduses välismaailmaga. Eestisse tõid kiire internetiühenduse Keemilise ja Bioloogilise Füüsika Instituut ja Küberneetika Instituut. KBFI rajas kaabliühenduse Helsingisse ja Küberneetika Instituut kasutas satelliidiühendust. Satelliidiühendus valmis veidi varem kui kaabliühendus.

Kasutajate hulk
Aastal 2000 võeti vastu Eestis seadus, mille eesmärk on viia internetiühenduse võimalus üle Eesti.
2015. aastal viidi läbi uuring, et välja selgitada, palju on internetiühenduse kasutajaid Eestis. Selle seisuga kasutas internetiühendust juhtmega ja juhtmeta 77 protsenti inimestest. 16–74-aastastest kasutas internetiühendust 88 protsenti. Inimesed, kes ühendust ei kasuta, tõid põhjusteks vajaduse puudumise, oskamatuse või teenuse hinna. Internetiühendust kasutatakse e-posti ja internetipanga kasutamiseks ning ajalehtede ja ajakirjade lugemiseks.

Mobiilse interneti kiirused
Teise põlvkonna mobiilside (2G) aastast 1991:kiirused kbit/süles ja alla• GSM CSD 9,6• CDPD kuni 19,2• GSM GPRS (2.5G) kuni 115• GSM EDGE (2.75G)  kuni 237

Kolmanda põlvkonna mobiilside (3G) aastast 2001:Kiirused Mbit/sallaüles• UMTS W-CDMA0,4• UMTS HSPA 14,4 5,8• UMTS TDD16• CDMA2000 1xRTT 0,3 0,15• CDMA2000 EV-DO2,5–4,90,15–1,8• GSM EDGE-Evolution  1,6 0,5

Neljanda põlvkonna mobiilside (4G) aastast 2006:Kiirused Mbit/sallaüles•HSPA+21–6725,8–168•WiMAX (802.16)37–36517–376•LTE100–30050–75•LTE-Advanced:  • liikudes kõrgetel kiirustel100 • paigal olles või liikudes madalatel kiirustel kuni 1000•MBWA (802.20)80

Viited


Kategooria:Internet